V skupini Arriva Slovenija so potrdili, da se je sinoči tudi na njihovem avtobusu zgodil incident, ko je moški grozil vozniku in potnikom. Portal 24ur.com navaja izpoved priče, ki je povedala, da je menda šlo za isto osebo, ki je nato grozila vozniku avtobusa LPP Sinoči ob 20. uri je na avtobusni postaji Ljubljana na avtobus, ki vozi na liniji Ljubljana–Bled, vstopil moški brez vozovnice, so pojasnili v skupini Arriva Slovenija. Voznik avtobusa ga je pozval k plačilu vozovnice, kar je moški nato tudi storil. »Ko je avtobus speljal, je omenjen potnik vstal in z izvijačem začel groziti potnikom in vozniku. Voznik avtobusa je na naslednjem postajališči (Tivoli) ustavil avtobus, odprl vsa vrata in poklical policijo. Omenjeni potnik je zapustil vozilo. Policija je naredila zapisnik o dogodku. Nihče na avtobusu ni bil poškodovan,« so povedali.»Ponosni smo na našega voznika, ki je v izredni situaciji ravnal preudarno in v prvi vrsti poskrbel za varnost naših potnikov.«